**Извештај од истражувањето**

Со цел да се подобри квалитетот и влијанието на резултатите од програмата ЕРАЗМУС+, и да се обезбеди основа за активностите на Националната Агенција за Европски Образовни Програми и Мобилност (НАЕОПМ) за следните години, НАЕОПМ спроведе анкетен прашалник со корисници од полето на Високото образование. Анектниот прашалник беше подготвен и утврден според ИСО стандардите, а пред да се испрати до студентите, беше консултирана и Директорката на НА. Прашалникот беше подготвен во електронска форма, и беше доставен до студенти кои учествувале во програмата ЕРАЗМУС+, а податоците на овој извештај со основаат на одговорените прашања од 50 студенти. Од вкупниот број добиени одговори, на прашалникот одговорија 47% од машкиот пол и 53% од женскиот.

Поголем број на одговори добивме од студенти кои студираат во Универзитет “Св. Кирил и Методиј“ – Скопје, вкупно 37%. Од Универзитет “Гоце Делчев“, од вкупниот број, одговорија 33% од студентите. Следи Универзитет “Климент Охридски“ – Битола со 17%, Југоисточен Европски Универзитет – Тетово со 11 % и 2% од одговорите беа од Балкански Универзитет.

Поголемиот број студенти кои што одговорија на прашалникот се од Факултетите за Медицина, Економија, ИТ и Машински, и 81% од нив биле на мобилност во период на додиплосмки студии а 19% за нивните постдипломски студии (магистерски студии).

72% од студентите, во склоп на еден циклус на образование, биле на мобилност во времетраење од еден семестар, а останатите, 28%, мобилноста ја искористиле за 2 семестри. Скоро сите, 98% од анкетираните, тврдат дека за периодот на мобилноста ги подобриле јазичните вештини, и англискиот и официјалниот јазик на земјата каде што биле на мобилност.

Мнозинството студенти, 59%, се задоволни со поддршката што ја добиле од домашниот Универзитет, а другите се делумно или незадоволни од поддршката. Незадоволството е поврзано со задоцнувањето на исплатата од страна на Универзитетите кон студентите. 75% од анкетираните студентите кажуваат дека сите средства им се исплатени, додека другите 25% уште чекаат за исплата согласно договорите за учење.

Во врска со ЕКТС, студентите потврдуваат дека сите стекнати кредити се признаени од домашниот Универзитет во согласност со наставната програма. Има исклучоци каде што за некој предмет за време на мобилноста студентот добил 8 кредити, а во домашниот Универзитет им се признаени само 6, затоа што толку кредити носи тој предмет во домашниот Универзитет.

81% од студентите што веќе биле на мобилност, повторно би учествувале во размена во склоп на програмата ЕРАЗМУС+, и сите анкетирани студенти, 100%, ја препорачуваат програмата и за другите студенти.